Miljardien vuosien saatossa nuoret kvasaarit ovat suihkunneet maailmankaikkeuden täyteen kuumaa seitinohutta atomirihmaa.

Kun yöt nyt pitenevät ja päivät lyhenevät kovaa vauhtia, pohjoisen pallonpuoliskon asukki voi lohduttautua sillä, että menneenä kesänä tähtitieteilijät julkistivat vastauksen arvoitukseen, missä liki puolet aineesta piileksii.

Nyt ei puhuta pimeästä aineesta saati pimeästä energiasta, joita kosmologisten teorioiden mukaan pitäisi olla maailmankaikkeuden massaenergiasta peräti noin 95 prosenttia. Kyse on siitä tavallisesta aineesta, josta koostuu kaikki suoraan havaitsemamme: tähdet, planeetat, kivet, eläimet ja me itse.